kardosdrur/scandi-wiki huggingface dataset:
Lamine Diack

Lamine Diack (født 7. juni 1933 i Dakar, Senegal, død den 3. december 2021) var en senegalesisk forretningsmand, idrætsleder og atlet. Han var formand for  det internationale atletikforbund World Athletics (IAAF) fra 8. november 1999 til 2015.

Diack blev udpeget som foreløbig formand efter den foregående formand, Primo Nebiolo fra Italien, der døde i november 1999. Diack blev valgt som formand ved IAAF's kongres i 2001. Han var også medlem af International Olympic Committee (IOC).

Diack var som ung atlet og konkurrerede i længdespring, hvor han blev franske mester i 1958 og samme år satte franske rekord med et spring på 7,63. Han sprang sin personlige rekord 7,72 året efter.

Retssager 
Lamine Diack blev sigtet i en række korruptionssager. Den 1. november 2015 blev Diack og flere andre topfolk fra IAAF arresteret i Frankrig og undersøgt for beskyldninger om modtagelse af betaling for udskydelse af sanktioner omkring russisk dopingsnyderi.

IOC suspenderede den 10. november 2015 Diack midlertidigt, og han trak sig fra IOC den følgende dag.

Der blev anlagt straffesag mod Diack og fem andre personer, inklusive hans søn Papa Massata Diack, med tiltale for modtagelse af bestikkelse i tilknytniung til den russiske dopingsag. Der blev afsagt dom den 16. september 2020 og Lamine Diack blev idømt fire års fængsel, hvoraf to blev betinget, for hans deltagelse i et korruptionsnetværk, der havde til formål at skjule dopingsager i Rusland. Lamine Diack blev dømt for aktiv og passiv bestikkelse og tillidsbrud og blev idømt en bøde på op til 500.000 euro. Lamine Diacks advokater meddelte straks, at han appellerede.

Kilder og henvisninger 

 Fakta på IAAF 

Længdespringere fra Frankrig
Længdespringere fra Senegal
Idrætsledere
Personer fra Dakar
Kane & Lynch 2: Dog Days

Kane & Lynch 2: Dog Days er et computerspil udviklet af danske IO Interactive og udgivet af Eidos Interactive. Spillet findes til Microsoft Windows, Playstation 3 og Xbox 360. Det er en fortsættelse til spillet Kane & Lynch: Dead Men.

Computerspil fra 2010
Pachuca de Soto

Pachuca de Soto (Pachuca ) er en by og en kommune i den mexicanske delstat Hidalgo.

Referencer 

Byer i Mexico
Tyskbaltere

Tyskbaltere (, eller Baltendeutsche) var et tysk mindretal af indbyggere på Østersøens østkyst, som i dag udgøres af landene Estland og Letland. Tyskbalterne udgjorde aldrig mere end 10 procent af det samlede indbyggertal i området. De udgjorde den sociale, økonomiske, politiske og kulturelle elite i området i adskillige århundreder. Nogle af dem havde høje stillinger i både militæret og det civile liv i det Russiske Kejserrige, i særdeleshed i Sankt Petersborg.

I 1881 var der cirka 46.700 tyskere i det område som i dag udgør Estland, hvilket var cirka 5,3 procent af befolkningen. Antallet af tyskere i Estland efter 1. verdenskrig var faldet til 18.300 i 1922, hvilket var cirka 1,7 procent af befolkningen. Ifølge den russiske folketælling fra 1897 var der 120.191 tyskere i det område som i dag udgør Letland, hvilket var cirka 6,2 procent af befolkningen.

Se også 
Livland
Kurland
Terra Mariae
Klaipėda-regionen
Nordiske korstog
Tyske Orden
Frikorps i Baltikum
Molotov-Ribbentrop-pagten

Kildehenvisninger 

 
Folkeslag i Baltikum
Mette Klit

Mette Klit (født 21. november 1971 i Esbjerg) er en dansk tidligere håndboldspiller og -træner. Som spiller var hun højre back.

Klit begyndte at spille håndbold i fødebyen i Esbjerg HK og senere Ribe HK, inden DM-sølvvinderne Viborg HK hentede hende til klubben i 1991. Hun var derfor med, da klubben første gang blev dansk mester i 1994, og da klubben første gang for alvor markerede sig på den europæiske scene som vindere af EHF Cuppen samme år. Hun spillede i klubben til 1998, indtil hun efter en enkelt sæson i japanske Chateraise Fofu indstillede den aktive karriere året efter. Undervejs nåede hun også to kampe på det danske landshold samt 19 kampe på U/20-landsholdet.

Senere blev Mette Klit træner. Hun var blandt andet træner for Skive fH i seks år, inden hun i 2008 blev assistent for Jakob Vestergaard i Viborg. Da denne blev fyret i foråret 2011, overtog Klit pladsen som cheftræner i klubben. Det var ikke udelukket, at hun ville fortsætte som cheftræner i Viborg efter sommerpausen 2011, men hun blev erstattet af Martin Albertsen.

I stedet fortsatte Klit som leder af Viborg HK's sportscollege, indtil hun i sommeren 2012 påny blev assistent for Jakob Vestergaard, der nu var træner for rumænske CS Oltchim Vâlcea. Efter et år i klubben, hvor Vâlcea nåede semifinalen i Champions League, kom klubben i store økonomiske vanskeligheder, og Vestergaard og Klit samt flere af klubbens stjerner måtte afskediges. Knap et år senere var der imidlertid igen bud efter Klit fra Rumænien, idet hun nu blev ansat som cheftræner i en anden stor klub, CSM București. Her førte hun holdet frem til det nationale mesterskab i 2015, men kort inde i den følgende sæson blev hun fyret.

Kilder

Eksterne henvisninger 

 Trænerinfo på vhk.dk 

Håndboldtrænere fra Danmark
Håndboldspillere fra Viborg HK
Håndboldtrænere fra Viborg HK
Lily Schmidt-Nielsen

Lily Schmidt-Nielsen, født Kahr (26. december 1910 i Grenaa, død 4. august 2008) var en dansk politiker.

Hun voksede op i Grenaa og Nibe. Hendes far, Jens Julius Kahr, var lærer i Grenå og borgmester og skoleinspektør i Nibe. Selv blev hun uddannet som lærer fra Tønder Statsseminarium, underviste det første år, 1933-34, som lærer på Tønder Statsseminariums øvelsesskole, siden i Hillerød, hvorefter hun underviste ved Jonstrup Seminariums Øvelsesskole i Jonstrup ved Måløv. Her traf hun sin mand, Gunnar Schmidt-Nielsen. De blev gift den 18. juli 1938. Da han blev rektor for Skårup Statsseminarium, fik hun arbejde som lærer på stedet og var ansat i administrationen.

I 1958 blev hun valgt på en tværpolitisk liste til sognerådet i Skårup Kommune, hvor hun arbejdede for at forbedre den kommunale gadebelysning, vandforsyning, nybygning af plejehjem med mulighed for tilhørende pensionistboliger, samt fjernvarme. Hun var i 1962 den første kvinde, der blev sognerådsformand (borgmester) på Fyn. Hun brød dermed med årtiers Venstre-dominans. Hun var sognerådsformand indtil 1966. Senere i sit liv var hun optaget af naturbeskyttelse.

Hun er mormor til Johanne Schmidt-Nielsen.

Ekstern henvisning

Kilder 
 Nekrolog , Fyens.dk.
 "Farvel til en stor personlighed" , Fyens.dk, 6. august 2008.

Personer fra Fyn
Sognerådsformænd fra Danmark
Danskere i 1900-tallet
Lærere fra Danmark
Personer fra Grenaa
Gunnar Schmidt-Nielsen

Gunnar Schmidt-Nielsen (født 6. januar 1905 i Hundslund, død 11. februar 1986) var en dansk skolemand, gift med Lily Schmidt-Nielsen.

Han var søn af uddeler Niels Jensen Nielsen (død 1933) og hustru Mette f. Schmidt (død 1969), tog præliminæreksamen 1922 og lærereksamen fra Vinthers Seminarium 1926, blev student fra Statens og Hovedstadskommunernes Kursus 1927 og cand. mag. 1934. Han var lærer i fysik og matematik ved Jonstrup Statsseminarium i Måløv fra 1935. Her traf han Lily Kahr, som han blev gift med 18. juli 1938.

Han var forstander (fra 1959 rektor) for Skårup Statsseminarium fra 1950 til 1972, medlem af Seminarieudvalget 1947-51 og af Seminarierådet 1954-60. Han var Ridder af 1. grad af Dannebrog.

Schmidt-Nielsen skrev en række skolebøger samt jubilæumsskriftet Skårup Seminarium 1803-1953.

Han var morfar til Johanne Schmidt-Nielsen.

Kilder 
 Kraks Blå Bog 1974

Eksterne henvisninger 
 

Skolefolk fra Danmark
Riddere af 1. grad af Dannebrog
Personer i Kraks Blå Bog (afdøde)
Faglitterære forfattere fra Danmark
Danskere i 1900-tallet
Dansksprogede forfattere fra Danmark
John Böttiger

Johan (John) Fredrik Böttiger (25. marts 1853 – 29. februar 1936) var en svensk kunstkender, brodersøn af Carl Wilhelm Böttiger.

Böttiger blev student 1873, dr. phil. 1880. Efter nogle års tjeneste som sekretær ved Nationalmuseets kunstafdeling blev han 1885 intendant for Oscar II's kunstsamlinger, desuden 1892 slotsarkivar, 1904 første hofintendant og 1907 overintendant.

Blandt de kongelige samlinger har Böttiger særlig nedlagt stor omhu på de mange kostbare tapeter. Af hanss mange kunsthistoriske arbejder kan nævnes Hedvig Eleonoras Drottningholm (1889 og 1897), pragtværket Svenska statens samling af väfda tapeter (3 bind 1894-98), Konstsamlingarna på de svenska kungliga slotten (1897-1901).

Kilder 

 

Museumsfolk fra Sverige
Kunsthistorikere fra Sverige
Kommandører af 1. grad af Dannebrog
Storkorskommandører af Nordstjerneordenen
Riddere af 1. klasse af Vasaordenen
Kommandører af Æreslegionen
Arkivarer fra Sverige
Faglitterære forfattere fra Sverige
Embedsmænd fra Sverige
Svenskere i 1800-tallet
Svenskere i 1900-tallet
Salmonsens
Svensksprogede forfattere fra Sverige
Storkors af Sankt Olavs Orden
Gerlof van Vloten

Gerlof van Vloten (født 7. juni 1866 i Deventer, død 20. marts 1903 i Noordwijk aan Zee) var en hollandsk orientalist. Han var søn af Johannes van Vloten.

van Vloten virkede som bibliotekar i Leiden, og har særlig beskæftiget sig med emner inden for den arabiske litteratur. Han var forfatter, oversætter og redaktør af udgaven fra 1895 af den arabiske encyklopædi Mafātīḥ al-ʿulūm.

Kilder 

 

Orientalister fra Holland
Bibliotekarer
Faglitterære forfattere fra Nederlandene
Nederlændere i 1800-tallet
Elof Tegnér

Elof Kristofer Tegnér (30. juni 1844 — 26. februar 1900) var en svensk historieskriver og biblioteksmand, sønnesøn af Esaias Tegnér den ældre, bror til Esaias Tegnér den yngre.

Tegnér blev Dr. phil. i Lund 1865, var 1870—83 ansat ved det Kongelige Bibliotek (nationalbiblioteket) i Stockholm, hvor han blandt andet 1877 varetog bogsamlingernes overflytning til den nuværende biblioteksbygning, og fra 1883—1900 bestyrer af Universitetsbiblioteket i Lund. 

Af Tegnérs historiske arbejder kan nævnes Lunds Universitets historia 1668—1868 (1868, i forening med Martin Weibull), Gustaf Mauritz Armfelt (1883—87), også optaget i værket Från Tredje Gustafs dagar, III, Svenska bilder från 1600-talet (1896), Från farfarsfars och farfars tid (1900), Lunds Universitet 1872—1897 (1897). 

Tegnér har desuden forfattet forskellige afhandlinger og mindre skrifter samt udfoldet en betydningsfuld virksomhed som udgiver af memoireværker, såsom ovennævnte Från Tredje Gustafs dagar (Schröderheims breve og skrifter, Adlerbeths memoirer), erindringer og optegnelser af Lars von Engeström (1876), optegnelser og erindringer af H.G. Trolle-Wachtmeister (1889). 

Tegnér foranstaltede også flere udgaver af farfaderens skrifter, såsom Samlade skrifter (1871—72), Efterlemnade skrifter (1873—74), jubelfestudgaven af Samlade skrifter (1882—85), desuden Ur Esaias Tegnérs papper. Urval af samtidas bref till Esaias Tegnér (1882). Hans egne Valda skrifter med indledende biografi af Henrik Schück udkom 1904—06 i 6 bind.

Tegnér var en af Sveriges betydeligere historikere i sin tid; med grundighed og ophøjet objektivitet forenede han et virkeligt mesterskab i fremstillingen. Som biblioteksmand var Tegnér særdeles fremragende, og særlig Lunds Universitetsbibliotek blev af ham fuldstændig omskabt og sat i en mønsterværdig orden.

Kilder 

 

Historikere fra Sverige
Bibliotekarer fra Sverige
Ansatte ved Lunds Universitet
Faglitterære forfattere fra Sverige
Medlemmer af Kungliga Vetenskapsakademien
Svenskere i 1800-tallet
Elof
Salmonsens
Svensksprogede forfattere fra Sverige
Flisværk

Et flisværk er en type kraft- eller kraftvarmeværk, hvor træflis er den væsentligste brændseltype.

Elektrisk energi
Navnløs (Viborg)

Navnløs er en lille brostensbelagt gade i Viborg. Den er cirka 80 meter lang og går fra Sct. Mogens Gade i vest til Sct. Nikolaj Gade i øst.

Navnet "Navnløs" fik gaden i 1824, da byrådet i deres indberetning til generaltoldkammeret skulle aflevere en liste over alle byens gader. Den lille gyde var blevet glemt og Den kongelige embedsmand skrev derfor "Navnløs" på kortet, og dette navn har eksisteret siden.

Eksterne henvisninger 

 Navnløs på viborghistorie.dk

Gader i Viborg
Navnløs

Navnløs kan have flere betydninger:
 Navnløs (person) – person som ikke har eller oplyser navn
 Navnløs (Viborg) – brostensbelagt gade i Viborg
 Navnløs (album) – musikalbum af Nikolaj Nørlund og Michael Strunge
 Navnløs (digt) – digt af Sigbjørn Obstfelder
Bo Tolstrup

Bo Tolstrup (født 13. august 1971) er en dansk håndboldtræner, der har været cheftræner for Viborg HKs herrehold siden 2009, hvor han afløste Søren Hildebrand. Han havde tidligere være assistenttræner i samme klub siden 2007 og før det var han træner for Team Esbjergs kvinder i 1. division.

Noter

Eksterne henvisninger 
 Trænerinfo på vhk.dk

Håndboldtrænere fra Danmark
Hans Johansen

Hans Johansen er navnet på flere personer:

 Hans Johansen (politiker) (1804-1862) – dansk gårdejer, sognefoged og politiker
 Hans Johansen (biolog) (1897-1973) – dansk biolog og professor
Se også:
 Hans Johansen Lindenov
Halmstad-Bolmen Järnväg

|}

Halmstad-Bolmen Järnväg, HBJ, var en smalsporsjernbane (sporvidde 1067 mm), 65,9 km lang med hovedbane fra Halmstad til Bolmens jernbanestation. Den blev bygget som privat jernbane 1889, overtaget af staten 1947 og nedlagt 1966.

Banen blev bygget fordi der var stort behov for at transportere større mængder skovprodukter fra indlandet til Halmstad. Indtil da havde okser eller heste været den almindeligste trækkraft.

Halmstads handelsförening tog initiativ til en undersøgelse af to alternative strækninger af den tænkte linje, den ene over Skeen og den anden over Fettjesundet. Opgaven gik til kaptajn Wilhelm Gagner ved Väg- och vattenbyggnadskåren ().

Blandt personerne som interesserede sig for banens tilkomst kan nævnes riksdagsmand og godsejer Ivar Lyttkens fra Skedala, friherre D. E. Stjerncrona, landshövding Carl Nordenfalk, apoteker von Sydow, grossist A. E. Phil og Anders Apelstam.

Eksternt link
 Halmstad-Bolmen Järnväg

Jernbanestrækninger i Sverige
Perm kraj

Perm kraj (, ) er en kraj i Rusland og en af de 83 føderale enheder i den russiske føderation i Volgas føderale distrikt. Krajen har et areal på 160.236 km² og  indbyggere. Det administrative hovedsæde er placeret i byen Perm, der med sine  er den største by i krajen. Andre større byer er Berezniki med  indbyggere og Solikamsk, der har  indbyggere. Perm kraj blev dannet ved sammenlægningen af Perm oblast og Komi-Permjakia den 1. december 2005.

Referencer

Eksterne henvisninger
Den tørstige digter

Den Tørstige Digter er Jokerens tredje soloalbum. Det udkom i 2009.

Trackliste 
. "Respekt"
. "Gå Væk" (Feat. Blæs Bukki)
. "Den Tørstige Digter" (Feat. Yepha)
. "Battler Med Spøgelser"
. "Sig Ja" (Feat. Joey Moe)
. "Wauw"
. "Blomster På Fortorvet" (Feat. Ataf)
. "Giftig"
. "Junkiegøglercircusliv"
. "Den Eneste Anden"
. "Mere Monitor"
. "Rovdyr" (Feat. Cas)
. "Hvad Far Siger" (Feat. Peter Belli)
. "Viva La Recension" (Feat. Pato Siebenhaar)

Eksterne henvisninger 

Album fra 2009
Rapalbum fra Danmark
Hammelev Kirke

Hammelev Kirke er navnet på flere danske kirker:
 Hammelev Kirke (Haderslev Kommune) – en kirke i Hammelev Sogn i Haderslev Kommune
 Hammelev Kirke (Norddjurs Kommune) – en kirke i Hammelev Sogn i Norddjurs Kommune
Hansted Kirke

Hansted Kirke er navnet på flere danske kirker:
 Hansted Kirke (Horsens Kommune) – en kirke i Hansted Sogn i Horsens Kommune
 Hansted Kirke (Thisted Kommune) – en kirke i Hansted Sogn i Thisted Kommune
Hem Kirke

Hem Kirke er navnet på flere danske kirker:
 Hem Kirke (Mariagerfjord Kommune) – en kirke i Hem Sogn i Mariagerfjord Kommune
 Hem Kirke (Skive Kommune) – en kirke i Hem Sogn i Skive Kommune
Sønderup Kirke

Sønderup Kirke er navnet på flere danske kirker:
 Sønderup Kirke (Rebild Kommune) – en kirke i Sønderup Sogn i Rebild Kommune
 Sønderup Kirke (Slagelse Kommune) – en kirke i Sønderup Sogn i Slagelse Kommune
Søllested Kirke

Søllested Kirke er navnet på flere danske kirker:
 Søllested Kirke (Assens Kommune) – en kirke i Søllested Sogn i Assens Kommune
 Søllested Kirke (Lolland) – en kirke i Søllested Sogn i Lolland Kommune
Sundby Kirke

Sundby Kirke er navnet på flere danske kirker:
 Sundby Kirke (København) – en kirke i Sundby Sogn i Københavns Kommune
 Sundby Kirke (Morsø Kommune) – en kirke i Sundby Sogn i Morsø Kommune
Peter-Michael Kolbe

Peter-Michael Kolbe (født 2. august 1953 i Hamburg, Vesttyskland) er en tidligere tysk roer, og tredobbelt olympisk sølvvinder.

Han vandt sølv i single-sculler ved både 1976-, 1984- og 1988-legene. Hans store rival var finnen Pertti Karppinen, som han blev besejret af i OL-finalerne i både 1976 og 1984. I 1980 deltog Kolbe dog ikke grundet den vestlige boykot af legene i Moskva, og i 1988 blev han slået i finalen af østtyskeren Thomas Lange.

Mens Kolbe ikke nåede at vinde guldmedaljer i OL-sammenhæng opnåede han større succes ved verdensmesterskaberne. Hele fem gange vandt han guld i single-sculler, hvilket er rekord for denne bådklasse. Ved disse mesterskaber lykkedes det ham flere gange at slå rivalen Karppinen. Han vandt udover de fem guldmedaljer også to sølv- og én bronzemedalje i VM-sammenhæng.

OL-medaljer 
 1976:  Sølv i single-sculler
 1984:  Sølv i single-sculler
 1988:  Sølv i single-sculler

VM-medaljer 
 VM i roning 1975:  Guld i single-sculler
 VM i roning 1978:  Guld i single-sculler
 VM i roning 1979:  Sølv i single-sculler
 VM i roning 1981:  Guld i single-sculler
 VM i roning 1983:  Guld i single-sculler
 VM i roning 1985:  Bronze i single-sculler
 VM i roning 1986:  Guld i single-sculler
 VM i roning 1987:  Sølv i single-sculler

Eksterne henvisninger 

 Kolbe på sports-reference.com 

Roere fra Tyskland
Personer fra Hamborg
Regnskabets time

Regnskabets time er rapperen Clemens' debutalbum, udgivet den 10. oktober 1997 på EMI. Albummet indeholder mørke og dystre tekster. Regnskabets time modtog i september 2008 guldcertifikat for 20.000 solgte eksemplarer.

Trackliste

Noter

Eksterne henvisninger 

Album fra 1997
Rapalbum
Clemens-album
Den anden verden (album)

Den Anden Verden er MC Clemens' andet album fra 1999.

Trackliste 
 . "Hvor Nemt"
 . "Hvad Havde Du Regnet Med?"
 . "Kun Få"
 . "Vi Har Hørt Jeres Kald"
 . "Uanset Hvad I Siger"
 . "Transfusionen" (Feat. Paulo, Kælderposen & Suspekt)
 . "Når Du Går" (Feat. Annika)
 . "Drivis" (Feat. Jes Havmågensen)
 . "Den Anden Verden"
 . "Perler For Svin" (Feat. Tjes Boogie)
 . "Buster Flows" (Feat. Jokeren)
 . "Skaden"
 . "Blod, Spyt & Sperm"
 . "Rimanarki" (Feat. AMK & Morten H)
 . "Vi Får At Se !"

Eksterne henvisninger 
 

Album fra 2009
Clemens-album
Mageløs (Viborg)

Mageløs er en lille brostensbelagt gade i Viborg. Den er cirka 60 meter lang og går fra Sortebrødre Kirke Stræde i syd til Sct. Mathias Gade i nord.

Sortebrødre Kirke ligger umiddelbart syd for begyndelsen af "Mageløs". Det hvide bindingsværkhus i nummer 1, er kendt for sin skæve facade, og bygningen på Mageløs 3 blev i 1999 præmieret af Viborg Kommune efter en gennemgående renovering. Viborg Bryghus lancerede i 2007 en øl opkaldt efter gaden.

Referencer

Eksterne henvisninger 

Gader i Viborg
Professionel bla bla

Professionel Bla Bla er MC Clemens' tredje album fra 2001.

Trackliste 
. "Bucka Bucka"
. "Professionel Bla Bla"
. "Nyd Livet" (Feat. Andy Roda)
. "Interlude 1"
. "Rock Den Club" (Feat. Jokeren)
. "Mer & Mer" (Feat. Anne Rani)
. "Aberøvfest"
. "Interlude 2"
. "Party På Mars" (Feat. Eye n' I)
. "Interlude 3"
. "En Gång Till" (Feat. Petter)
. "Interlude 4"
. "Le Lp-Op Show" (Feat. Tjes Boogie)
. "Skandinæsvis" (Feat. Opaque)
. "Phunkin Ligeglad"
. "Fyr Den A-Z"
. "Gangstastilo"

Eksterne henvisninger 

Album fra 2001
Rapalbum
Clemens-album
Mageløs

Mageløs kan have flere betydninger:
 Mageløs (Odense) – gade i Odense
 Mageløs (Viborg) – brostensbelagt gade i Viborg

 Sprog
 Mageløs (udtryk) – når noget er godt eller noget/nogen er uden mage
Jens Munk-Madsen

Jens Munk-Madsen (født 23. januar 1852 i Sønder Vorupør, død 27. april 1934 i Nørre Vorupør) var en dansk fiskeeksportør i Vorupør.

Allerede i ungdomsårene var Jens Munk-Madsen præget af Indre Mission, og i 1887 var han med til at etablere det missionske Fiskercompagniet. I starten af 1890'erne udtrådte han imidlertid af compagniet og tog ophold i København, inden han vendte tilbage til Vorupør og startede Vorupør Fiskeeksport op.

Jens Munk-Madsen fik filialer i både Klitmøller og Esbjerg, og aftog fisk fra størstedelen af Thykystens fiskerlejer. Fisken blev eksporteret til Esbjerg, Altona eller England. Om sommeren organiserede Munk-Madsen desuden is og salt samt afsætning til Vorupørfiskerne.

Indre Missions to hovedskikkelser i Vorupør, Jens Munk-Poulsen og Jens Munk-Madsen kom overens uden på nogen måde for alvor at konkurrere med hinanden.

Ved Jens Munk-Madsens død i 1934 overtog sønnen Mads Munk-Madsen Vorupør Fiskeeksport. 12. september 1946 overtog leverandørerne af fisken Vorupør Fiskeeksport og gjorde det til en andelsforening samt overtog eksporten. I 1956 lægges Vorupør Fiskeeksport endeligt sammen med Fiskercompagniet, og fortsætter under Fiskercompagniets navn. Sammenlægningen havde været længe undervejs.

Jens Munk-Madsen er begravet på Vorupør Kirkegård.

Referencer

Eksterne henvisninger 
 

Erhvervsfolk fra Danmark
Robert Hartman

Robert Hartman (4. marts 1827 — 3. august 1891) var en svensk botaniker, broder til Karl Hartman.

Hartman, der fra 1860 var adjunkt i Gefle, udgav en fortrinlig ekssikkatsamling Bryaceæ Scandinavicæ (Fasc. I—XV, 1857-74).

Botanikere fra Sverige
Škoda Rapid (1984)

Škoda Rapid er en bilmodel fra AZNP bygget mellem 1984 og 1990. Modellen afløste Škoda Garde. 

Motorerne er stødstangsmotorer på 1,2 og 1,3 liter. Effekten går fra 55 til 63 hk.

Modellen har hækmotor og baghjulstræk.

Se også 
 Škoda 742

Eksterne henvisninger 

Rapid (1984)
Små mellemklassebiler
Baghjulstrukne biler
Biler med hækmotor
Biler introduceret i 1984
Biler fra 1980'erne
Biler fra 1990'erne
Coupéer
Alí Primera

Alí Rafael Primera Rosell (31. oktober 1942 i Coro, Falcón – 16. februar 1985 i Caracas) var en venezuelansk musiker, komponist, digter og politisk aktivist. Han var en af de bedst kendte repræsentanter inden for Nueva canción ("ny sang") i Venezuela og han er kendt i Venezuela som El Cantor del Pueblo (Folkets Sanger). I 2005 erklærede den venezuelanske regering hans musik for kulturarv.

Referencer

Eksterne henvisninger 

Komponister fra Venezuela
Musikere fra Venezuela
Sangere fra Venezuela
Socialister fra Venezuela
Omkomne ved trafikulykker i Venezuela
Adán Chávez

Adán Chávez Frías (født 11. april 1953) er guvernør af delstaten Barinas i Venezuela og var uddannelsesminister fra 2007 til 2008. Han er Venezuelas tidligere præsident Hugo Chávez' ældre bror. Adán Chávez Frías var studerende ved Universidad de los Andes.

Politikere fra Venezuela
Socialister fra Venezuela
Hans Johansen (politiker)

Hans Johansen (20. september 1804 i Farum – 21. februar 1862) var en dansk gårdejer og politiker.

Han var søn af gårdmand Johan Frederik Olsen (død 1841) og hustru, Mette Hansdatter (død 1839), blev 1835 ved giftermål med sin moster Ane Hansdatter (1798-1847) ejer af gården Bogø i Knardrup i Ganløse Sogn, Frederiksborg Amt. Han var sognefoged fra 1840 til sin død, ligeledes fra 1842 med få afbrydelser sogneforstanderskabets formand og 1842-51 samt på ny 1856-59 medlem af amtsrådet. Desuden beklædte han en række andre tillidshverv, blev 1850 formand for afløsningen af husmandshoveriet, 1854 tiende- og 1860 landvæsenskommissær samt 1858 repræsentant i Landbygningernes alm. Brandforsikring. Han var en meget dygtig landmand og var 1843 medstifter af amtets landboforening og senere herredskommissær i dens bestyrelse. I det politiske liv tog han også del, idet han 1848 var medlem af Roskilde Stænderforsamling og 1848-49 af Den Grundlovgivende Rigsforsamling; han hørte her til den mådeholdne side. Han giftede sig 1849 anden gang, med Maren Kirstine Rasmusdatter (født 1826), og døde 21. februar 1862.

Kilder 
 Emil Elberling, "Hans Johansen", i: C.F. Bricka (red.), Dansk Biografisk Lexikon, København: Gyldendal 1887-1905.
 Thomas Hansen Erslew, Almindeligt Forfatter-Lexicon for Kongeriget Danmark med tilhørende Bilande fra 1814.
 Frederik Barfod, Rigsdagskalender.

Landmænd fra Danmark
Medlemmer af Den Grundlovgivende Rigsforsamling
Personer fra Farum
Kommunalpolitikere fra Danmark
Amtsrådsmedlemmer
Stænderdeputerede fra Østifterne
Personer i Dansk Biografisk Leksikon